Min kone og jeg boede i Sirichans Guesthouse i 12 dage. Det var et rigtigt dejligt sted at bo. Lige ved siden af en khlong (kanal), hvor der var leben om dagen og stille om aftenen og natten. Der er en vidunderlig fælles gårdhave lige op til khlongen og en super dejlig terasse til det gamle teakhus, som vi boede i. Området, Thonburi, er rigtigt skønt. Der er store travle gader, som overalt i Bangkok, men også masser af små gyder og stræder, hvor man kan færdes trygt og sikkert. Oveni er der den mest vidunderlige thai morgenmad. Virkelig lækkert. Man bliver taget virkelig godt af på dette sted. Et rigtigt dejligt personale. Vi kommer helt sikkert tilbage, hvis vi kan. Stedet kan på det varmeste anbefales.